въпросника.
 (85)
 Комисията сравни съобщените данни в отговорите на въпросника и с данни от други източници при проверките на място, като декларации за приходи и справки-декларации за ДДС. В много случаи бяха открити разлики между подадените данни и впоследствие проверените данни за износа в отговорите на въпросника, от една страна, и отчетените данни в базата данни по член 14, параграф 6, от друга страна.
 (86)
 В съображение 5 Комисията обърна внимание на злоупотребата с допълнителните кодове по ТАРИК, които са за конкретни дружества. Такава злоупотреба може да обясни горепосочените разлики в данните за износа, описани в съображения 71—72.
 (87)
 Поради това Комисията повдигна въпроса за евентуалната злоупотреба с допълнителните кодове по ТАРИК за конкретни дружества пред представители на онези производители износители, за които въз основа на извършените от нея проверки тя счита по-скоро, че други дружества злоупотребяват с допълнителните им кодове по ТАРИК, а не толкова че самите производители износители участват в пренасочване на продажбите.
 (88)
 На 4 юли 2019 г. въпросът за евентуалната злоупотреба с допълнителните кодове по ТАРИК беше обсъден и с китайските органи и Китайската търговска камара за внос и износ на продукти от леката промишленост и на занаятчийски продукти (наричана по-долу „Камарата“).
 (89)
 Въз основа на тези обсъждания Комисията счете, че са необходими специални мерки, за да се намали рискът от злоупотреба с допълнителните кодове по ТАРИК за конкретни дружества, по-специално чрез увеличение на изискванията и наблюдението при внос на китайски съдове и прибори за сервиране или за кухня в ЕС. Като се има предвид, че много китайски производители изнасят за ЕС само чрез несвързани търговци, е целесъобразно да се укрепи действащата понастоящем система, както следва.
 (90)
 Вносителят следва да е задължен да представя следните документи на митническите органи на държавите членки:
 —
 ако вносителят закупува директно от китайския производител износител, декларацията за внос трябва да се придружава от търговската фактура с декларация на производителя износител по приложение 2 („Декларация на производителя за пряка експортна продажба“);
 —
 ако вносителят закупува от търговец или от посредник, който е юридическо лице, независимо дали е разположен в континентален Китай, декларацията за внос трябва да се придружава от търговската фактура от производителя за търговеца, в която фигурира декларация на производителя по приложение 3 („Декларация на производителя за непряка експортна продажба“), и от търговската фактура от търговеца за вносителя.
 (91)
 При представяне на тези документи митническите органи на държавите членки трябва да прилагат индивидуалните ставки на антидъмпинговото мито за вноса, като тези документи не са единственият аспект, който трябва да се взема предвид от страна на митническите органи. Несъмнено, дори ако са представени тези документи, отговарящи на всички изисквания, митническите органи на държавите членки трябва да извършват обичайните проверки и както във всички други случаи могат да изискват допълнителни документи (транспортни документи и др.), за да се провери точността на данните в декларацията и за да се гарантира, че е обосновано последващото прилагане на по-ниската ставка на митото в съответствие с митническите разпоредби.
 (92)
 Освен това, след обсъждането, посочено в съображение 88, на 9 август 2019 г. Комисията изпрати писмо до